stanford-oval/wikipedia huggingface dataset:
Kansainvälinen avaruusasema
Aiheesta muualla > Muita linkkejä

ISS Tracker Avaruusaseman tämänhetkinen sijainti kartalla.
25544 Satellite Search Results Karhukoti.com. Viitattu 2.3.2020. (englanniksi)
$20 million buys a sightseeing trip in orbit... Tourists Visit the International Space Station Space Today Online. Viitattu 2.3.2020. (englanniksi)
Fly to Low Earth Orbit on the SpaceX Dragon Space Adventures. Viitattu 2.3.2020. (englanniksi)
Launches and Landings Nasa. Viitattu 2.3.2020. (englanniksi)
Avaruusasemat ja asumukset
näytä
keskustele
Kansainvälinen avaruusasema (ISS)()
ISS:n vaatimaton alku kesäkuussa 1999. Zarja- ja Unity-moduulit liitetty toisiinsa joulukuussa 1998 sukkulalennolla STS-88.
Tältä ISS näyttää valmistuessaan. ISS etenee kiertoradalla ristin muotoinen osa (mm. Columbus- ja Kibō-moduuli) edellä.
Kosmonautti Sergei Krikaljov ISS:n huoltomoduulissa marraskuussa 2000.
Progress M-57 rahtialus lähestymässä ISS:sää kesäkuussa 2006. Se toi vettä, happea, syömistä ja erilaisia tarvikkeita.
Kansainvälinen avaruusasema valokuvattuna Discovery-sukkulan irtautumisen jälkeen 7. elokuuta 2005.
ISS:n lennonvalvontakeskus Houstonissa (JSC).
Macao

| Macao 中華人民共和國澳門特別行政區 Região Administrativa Especial de Macau da República Popular da China |
| --- | --- |

 Lippu:  Vaakuna
 Macaon sijainti.
Valtio:  Kiina
Portugalin siirtokunta:  1557
Kiinan erityishallintoalueet:  1999
Hallinto:  
 – hallinnon tyyppi:  erityishallintoalue
 – Hallintojohtaja:  Ho Iat Seng
Pinta-ala:  30,5 km²
Väkiluku (2022):  635 293
Kielet:  portugali, kiina
BKT (2020):  35,58 miljardia USD
 – asukasta kohti:  54 800 USD
Symbolit:  
 – Valuutta:  Macaon pataca
 – Verkkotunnus:  .mo
Lyhenteet:  
 – ISO 3166:  MO
Macao ([makao]; kiin.: 澳門; Jyutping: Ou3 mun2; pinyin: Àomén; port. Macau), virallisesti Macaon Kiinan kansantasavallan erityishallintoalue, on Guangdongin maakunnan ympäröimä alue Etelä-Kiinassa. Macao on Hongkongin tavoin Kiinan erityishallintoalue periaatteella ”yksi maa, kaksi järjestelmää” eli autonominen alue, jonka puolustuksesta ja ulkopolitiikasta vastaa Kiinan kansantasavalta.
1500-luvulta vuoteen 1999 Macao oli Portugalin hallinnassa, pitkään kauppasatamana, sittemmin se on elänyt pääasiassa matkailusta. Kaupungissa on lukuisia kasinoita.
Maantiede ja ilmasto

Macao sijaitsee Helmijoen estuaarin kaakkoisosassa Etelä-Kiinassa. Macaota vastapäätä estuaarin toisella puolella sijaitsee Hongkong ja estuaarin suulla Kanton. Macao itsessään käsittää pienen ja kapean niemimaan sekä Taipan ja Coloanen saaret. Taipan ja Coloanen saaret yhdisti aikanaan vain pengertie. Nykyisin saaria yhdistää merestä vallattu Cotai-niminen alue. Macaon pinta-ala on kasvanut huomattavasti maan valtaamisen takia. Vuonna 1916 Macaon pinta-ala oli vain 11,6 km² ja vuoden 2016 lopussa 30,5 km². Macaon niemimaa on kooltaan 9,3 km², Taipa 7,6 km², Coloane 7,6 km² ja Cotain alue 6 km². Macaon aluevesiin kuuluu lisäksi 85 km². Niemimaata ja saaria yhdistävät sillat. Macaon korkein kohta on 172-metrinen Coloane Alto. Alueella ei ole pysyviä makean veden lähteitä, vaan vettä tuodaan putkilla mantereelta tai sitä kerätään sadevedestä.
Kiinan tiedeakatemian mukaan Macaolla tavataan 1 508 eri kasvilajia. Alueen metsät hakattiin aikanaan rakennustarpeiksi ja vuosien 1982 ja 1995 välillä istutettiin hieman yli neljä neliökilometriä uutta metsää. Eläinlajeja on alueen pienen koon takia suhteellisen vähän ja lajien määrä ja kannat ovat laskussa. Yleisiin nisäkkäisiin kuuluvat lepakot ja rotat. Tutkimuksissa alueella on havaittu yli 300 lintulajia, joista yleisimpiä ovat kiinanbulbuli ja silkkihaikara. Alueella tavataan myös noin 200 kalalajia, joista valtaosa on suolaisen- tai murtoveden kalalajeja.
Macaossa vallitsee trooppinen monsuuni-ilmasto. Sadekausi kestää huhtikuusta syyskuuhun. Kesät ovat kuumia ja kosteita. Talvet taas viileämpiä, kuivempia ja näin siedettävämpiä.
Maantiede ja ilmasto > Aluejako

Macao on jaettu seitsemään freguesiaan (’seurakunta, pitäjä’; kiin.: 堂區; Jyutping: tong4keoi1) sekä neljään alueeseen, joilla ei kuitenkaan ole mitään hallinnollista merkitystä. Neljästä alueesta kaksi on täyttömaata, yksi on Hongkong–Zhuhai–Macao-siltaa varten rakennettu saari ja yksi on Macaon yliopiston manner-Kiinalta vuokratulle maalle rakennettu kampus.
| Nimi> Freguesiat | Kiinaksi> Freguesiat | Jyutping> Freguesiat | Pinta-ala (km2)> Freguesiat |
| --- | --- | --- | --- |
| Nossa Senhora de Fátima | 花地瑪堂區 | Faa1dei6maa5 tong4keoi1 | 3,2 |
| Santo António | 聖安多尼堂區 | Sing3 On1do1nei4 tong4keoi1 | 1,1 |
| São Lázaro | 望德堂區 | Mong6 Dak1 tong4keoi1 | 0,6 |
| São Lourenço | 風順堂區 | Fung1seon6 tong4keoi1 | 1,0 |
| Sé | 大堂區 | Daai6 tong4keoi1 | 3,4 |
| Nossa Senhora do Carmo | 嘉模堂區 | Gaa1mou4 tong4keoi1 | 7,9 |
| São Francisco Xavier | 聖方濟堂區 | Sing3 Fong1zai3gok3 tong4keoi1 | 7,6 |
Muut alueet
| Zona do Aterro de Cotai | 路氹填海區 | Lou6tam5 tin4hoi2 keoi1 | 6,0 |
| Macaon yliopisto (Ilha de Montanan (Hengqinin) kampus) | 澳門大學（橫琴校區） | Ou3mun2 daai6 hok6 (Waang4kam4 haau6keoi1) | 1,0 |
| Novos Aterros Urbanos de Macau Zone A | 新城A區 | San1sing4 A-keoi1 | 1,4 |
| Zona de Administração de Macau na Ilha Fronteiriça Artificial da Ponte Hong Kong–Zhuhai–Macau | 港珠澳大橋珠澳口岸 | Gong2-Zyu1-Ou3 daai6kiu4 Zyu1-Ou3 hau2ngon6 | 0,7 |
Hallinto

Macao on Hongkongin tavoin Kiinan erityishallintoalue periaatteella ”yksi maa, kaksi järjestelmää” eli autonominen alue, jonka turvallisuus- ja ulkopolitiikasta vastaa Kiinan kansantasavalta.
Erityishallintoalueen johtaja on Fernando Chui. Hänet valittiin Edmund Hon seuraajaksi 2009 ja toiselle viisivuotiskaudelle 2014. Valinnan tekee Kiinan keskusjohdon nimittänä 300-jäseninen komitea.
Johtaja nimittää hallintoneuvoston 7-11 jäsentä. Lainsäädännöstä vastaa 33-jäseninen lainsäädäntöneuvosto, jonka jäsenistä 14 valitaan yleisillä vaaleilla, 12 erilaisten ryhmien edustajina ja 7 suoraan johtajan nimityksellä.
Talous

Vuonna 2017 Macaon bruttokansantuote oli 404,2 miljoonaa patacaa ja asukasta kohden 622,803 patacaa. Vuonna 2017 vaihtokurssi USD/MOP oli 8,026 patacaa dollaria kohden. Alueen taloutta hallitsee uhkapelisektori, joka tuotti vuonna 2016 47 prosenttia sen koko bruttokansantuotteesta. Uhkapelien tuotoissa Macao ohitti esimerkiksi Las Vegasin jo vuonna 2006, ja jotkin asiantuntijat ovat varoittaneet sen olevan liian riippuvainen yhdestä tulonlähteestä. Uhkapelien tuottoihin ovat vaikuttaneett esimerkiksi korruption vastaiset toimet mantereelta, joita pidettiin syynä Macaon tulojen vähenemiseen ensi kertaa 12 vuoteen vuonna 2014. Macao pyrkiikin kasvattamaan muiden talouden osa-alueiden osuutta kokonaistuotoista. Viisivuotissuunnitelma 2016–2020 on keskittynyt talouden monimuotoistamiseen. Uhkapelisektori on kuitenkin edelleen taloutta ajava tekijä, mistä hyötyvät myös muut palvelut, kuten hotellit.
Turismin kehittäminen on yksi viisivuotissuunnitelman aloista, ja Macaosta pyritään tekemään ”maailmanluokan matkailukohde”. Vuonna 2017 Macaolla vieraili 32,6 miljoonaa turistia. Erityishallintoalueena Macao muodostaa oman tullialueensa, ja sillä on suhteellisen pieni veroaste. Alueen suurimmat kauppakumppanit ovat manner-Kiina, Hongkong ja Taiwan.
Väestö

Macaon väkiluku vuoden 2016 lopussa oli arviolta 644 900, hieman vähemmän kuin edellisenä vuonna. Vuonna 2016 Macaon asukkaista 88,4 % oli Kiinan kansalaisia. Suurimmat ulkomaalaisryhmät olivat filippiiniläiset (4,6 %), vietnamilaiset (2,4 %) ja portugalilaiset (1,4 %). 40,7 % paikallisista oli syntynyt Macaolla ja 43,6 % Kiinan mannermaalla. Kiinan mannermaalla syntyneistä 73,3 % oli syntynyt Guangdongissa ja 13,5 % Fujianissa. Kiinalaista ja portugalilaista sekoittunutta alkuperää olevaa väestönosaa kutsutaan joskus macaolaisiksi. Macaolaisuutta ei ole määritelty tarkasti ja eri arvioiden mukaan he muodostavat noin 1–3 % Macaon väestöstä.
Macaon viralliset kielet ovat kiina ja portugali. Julkiset tiedonannot, hallintoon liittyvät verkkosivut ja muut vastaavat tiedot tai julkaisut pyritään tarjoamaan molemmilla kielillä. Historiallisesti alueen kiinalaisten suuri valtaosa ei puhunut portugalia, vaan se oli yksinomaan Portugalin siirtomaahallinnon kieli. Yli 80 % paikallisista puhuu äidinkielenään kantoninkiinaa ja suurin osa osaa myös mandariinikiinaa. Vähemmän puhuttuja kieliä ovat myös hakka- ja min-kiina. Aikanaan Macaolla puhuttiin Macaon patuáa, joka oli kiinasta, portugalista ja malaijista muodostunut kreolikieli. Nykyisin patuá on kuitenkin käytännössä kadonnut käytöstä.
Macaolla harjoitettuja uskontoja ovat buddhalaisuus, taolaisuus, kungfutselaisuus sekä kristityistä kirkoista katolilainen kirkko ja eri protestanttiset kirkot. Katolilaisuus on peräisin Portugalin siirtomaa-ajoilta ja vuoden 2016 lopussa Macaolla oli 14 797 alueella vakituisesti asuvaa katolilaista ja väliaikaisesti alueella olevat mukaan laskettuna heitä oli 30 617. Pienempiä ryhmiä ovat lisäksi muslimit ja bahai-uskoiset.
Kulttuuri

Macaolainen kulttuuri on omaleimainen sekoitus portugalilaisia ja kiinalaisia perinteitä ja modernia kaupunkikulttuuria. Macaon epävirallisina tunnusmerkkeinä voidaan pitää kasinorakennusta ja portugalilaisten rakennuttamaa Pyhän Paavalin katedraalia.
Myös Macaolainen keittiö on saanut vaikutteita portugalilaisesta ja kiinalaisesta keittiöstä. Macaolaisessa keittiössä käytetään kiinalaisia, eteläaasialaisia ja portugalilaisia raaka-aineita. Aasialaisia vaikutteita ovat esimerkiksi soijakastike, kurkuma ja tamarindi. Portugalista ovat lähtöisin puolestaan esimerkiksi sipuli, valkosipuli ja pippuri. Joitakin paikallisia ruokalajeja ovat esimerkiksi macaolainen kana, porco bafassa ja tacho.
Macaon historiallinen keskusta on Unescon maailmanperintökohde vuodesta 2005. Macaon suurin vuosittainen juhlapäivä on kiinalainen uusi vuosi, jota juhlistetaan paraatein ja ilotulituksin.
Macaon Grand Prix on Guia Circuitin radalla vuodesta 1954 järjestetty moottoriurheilukilpailutapahtuma, jonka osana on Formula 3 -kilpailu.
Aiheesta muualla

Wikimedia Commonsissa on kuvia tai muita tiedostoja aiheesta .
Cultural Affairs Bureau of the Macao Special Administrative Region
English version (englanniksi)
Portal of the government of Macau (kiinaksi) (portugaliksi) (englanniksi)
Profile of Macau on BBC News
Macau The World Factbook. Washington, DC:  Central Intelligence Agency. (englanniksi)
| n k  Kiinan alueellinen hallinto |
| --- | --- |
Maakunnat:  Anhui  Fujian  Gansu  Guangdong  Guizhou  Hainan  Hebei  Heilongjiang  Henan  Hubei  Hunan  Jiangsu  Jiangxi  Jilin  Liaoning  Qinghai  Shaanxi  Shandong  Shanxi  Sichuan  Yunnan  Zhejiang 
Itsehallinnolliset alueet:  Guangxi  Ningxia  Sisä-Mongolia  Tiibet  Xinjiang 
Itsehallinnolliset kunnat:  Chongqing  Peking  Shanghai  Tianjin 
Erityishallintoalueet:  Hongkong  Macao 
| Auktoriteettitunnisteet  |
| --- | --- |
Kansainväliset:  FAST  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Japani  Tšekki  Australia 
Maantieteelliset:  MusicBrainz area 
Taiteenala:  KulturNav 
Henkilöt:  UK Parliament 
Muut:  NARA  IdRef 
Macaon kartta.
Macaota piirroksessa vuodelta 1854. Taustalla Pyhän Paavalin kirkon rauniot.
Macaota videolla vuodelta 1937.
Näkymä Nam Van -järveltä Macaon keskustaan.
Fiskebäckskil

| Fiskebäckskil |
| --- | --- |
 Fiskebäckskil vuonna 2015.
 Fiskebäckskil
 Koordinaatit: 58°14′18″N, 11°27′16″E 
Valtio:  Ruotsi
Lääni:  Länsi-Götanmaa
Kunta:  Lysekil
Väkiluku (2021):  248
Infobox OKVirheellinen NIMI-arvo: 
Fiskebäckskil on taajama Lysekilin kunnassa Länsi-Götanmaan läänissä Ruotsissa. Se on entinen kalastajakylä ja nykyään suosittu lomakohde. Taajamassa oli 248 asukasta vuonna 2021.
Kuvia

Carl Wilhelmsonin ateljee.
Fiskebäckskilin kirkko
Aiheesta muualla

Kuvia tai muita tiedostoja aiheesta Fiskebäckskil Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Israel  Yhdysvallat
Uskonto ja seksuaalisuus

Uskonnot ovat aina pyrkineet säätelemään ihmisten seksuaalisuutta muun käyttäytymisen ohella. Ihmiset omaksuvatkin seksuaalisuuteen liittyvät asenteensa usein uskonnollisen suuntauksensa mukaisesti. Seksuaalisuuden viettivoima, etenkin naisten seksuaalisuus, on nähty yhteisöä vaarantavana, joten sitä on kontrolloitu tiukoin säädöksin. Monet eri kulttuurien ja uskontojen asenteet ja piirteet seksuaalisuutta kohtaan poikkeavat kuitenkin toisistaan.
Kristinusko

Raamatun mukaan seksin tarkoitus on naisen hedelmöittäminen, ja Jumala esimerkiksi rankaisee siemennestettään haaskaavaa Onania kuolemalla.
Apostoli Paavali sanoi, että parisuhteessa kummankin osapuolen on otettava huomioon toistensa seksuaaliset tarpeet. Hänen mukaansa seksistä ja avioliitosta pidättäytyminen on ihanteellisin vaihtoehto, jota kuitenkin kannattaa välttää, jos himo käy liian suureksi:
»Täyttäköön mies velvollisuutensa vaimoansa kohtaan, ja samoin vaimo miestänsä kohtaan. Vaimon ruumis ei ole hänen omassa, vaan hänen miehensä vallassa; samoin ei miehenkään ruumis ole hänen omassa, vaan vaimon vallassa.  – – Mutta tämän minä sanon myönnytyksenä, en käskynä. Soisin kaikkien ihmisten olevan niinkuin minäkin; mutta kullakin on oma lahjansa Jumalalta, yhdellä yksi, toisella toinen. Naimattomille ja leskille minä taas sanon: heille on hyvä, jos pysyvät sellaisina kuin minäkin; mutta jos eivät voi itseään hillitä, niin menkööt naimisiin; sillä parempi on naida kuin palaa.» 
(1. Korinttolaiskirje )
Kristilliseen kirkkoon tuli kuitenkin myöhemmin opetuksia, joiden mukaan yhdyntä on luvallista vain lasten siittämisen tarkoituksessa, eikä siitä kuulu nauttia. Merkittävimpiin kuuluva kirkkoisä Augustinus kehitti opin perisynnistä, jonka seurausta seksuaalinen himo on. Hänelle seksuaaliseen haluun liittyi olennaisesti häpeä, ja sen tahaton syttyminen oli merkki sen kapinallisuudesta Jumalaa vastaan. Ennen syntiinlankeemusta Aatami oli Augustinuksen mukaan pystynyt säätelemään erektiotaan tahdonvaraisesti ja ilman himoa.
Seksuaalisuhde on kirkossa vanhastaan katsottu kuuluvaksi vain avioliittoon ja aikuisille, mutta nykyaikana kanta on lieventynyt. Reformaation myötä ehkäisy on alettu hyväksyä.
Ortodoksisen kirkon opetuksen mukaan seksuaalisuus on luonnollinen ja myönteinen asia, ja kirkko suhtautuu siihen kunnioittavasti ja vaalien. Seksuaalisuuden toteuttaminen liitetään avioliittoon, ja ihanteena on yksi avioliitto koko elämän aikana. Ehkäisy jätetään aviopuolisojen harkinnan varaan, mutta aborttiin suhtautuminen on kielteinen.
Katolinen kirkko korostaa seksin merkitystä lasten hankkimisessa ja vain avioliiton sisällä. Ehkäisyyn on suhtauduttu kielteisesti. Homoseksuaalisuus tuomitaan, mutta homoseksuaaleja tulee kohdata kunnioittaen ja myötätunnolla. Sukupuolenkorjausleikkauksiin suhtaudutaan kielteisesti. Selibaatti on hyvin arvostettua. Seksuaalikasvatuksen katsotaan kuuluvan perheen vastuulle, ei yhteiskunnalle.
Luterilainen Suomi on seksuaalisuuden suhteen suhteellisen salliva ja tasavertainen. Prostituutiokulttuuri, kaksinaismoraali ja naisen alistaminen ovat Suomessa aina olleet suhteellisen vähäisiä, ja alastomuuteen on saunakulttuurinkin vaikutuksesta suhtauduttu rauhallisesti. Luterilaisuudessa hyväksytään ehkäisy. Evankelis-luterilaisen kirkon herätysliikkeiden piirissä suhtautuminen seksuaalisuuteen ja sen opetus voivat kuitenkin vaihdella suurestikin.
Kristinusko > Homoseksuaalisuus

Homoseksuaalisuuteen perinteisesti liitetyt Raamatun kohdat ovat kielteisiä, joskaan Jeesus ei sano homoseksuaalisuudesta mitään. Kristillinen kirkko on suhtautunut homoseksuaalisuuteen perinteisesti kielteisesti. Vuodesta 390 alkaen homoseksuaalisuus oli kuolemalla rangaistavaa, mutta nykyisin kirkon kanta homoseksuaalisuuteen on muuttunut sallivammaksi, ja esimerkiksi Ruotsin ja Tanskan luterilaiset kirkot hyväksyvät samansukupuolisten liittojen kirkollisen siunaamisen. Toisaalta on olemassa myös kristittyjä liikkeitä, jotka pitävät homoutta vammana tai syntinä ja haluavat ”eheyttää” homoja heteroiksi.
Islam

Islamissa sukupuoliroolit ovat selkeät. Homoseksuaalista tai biseksuaalista identiteettiä, oman sukupuolen korjausprosessia tai transvestismiä ei hyväksytä. Sukupuolet pitävät etäisyyttä toisiinsa, ja sen sijaan samansukupuoliset kontaktit ovat läheisiä. Vähäisetkin sukupuolten väliset kontaktit tulkitaan seksuaalisiksi, jopa katsekontakti, mikä johtaa herkästi naisten seksuaaliseen häirintään julkisilla paikoilla.
Alastomuus on muslimeille vierasta. Yleisen näkemyksen mukaan naisten tulee peittää kehonsa, käsivartensa ja säärensä, ja miesten tulee peittää polvien ja navan välinen alueensa. Kaunistautuminen on usein hyve. Islamissa kaikki sukupuolisuuteen ja lisääntymiseen liittyvä on epäpuhdasta ja vaatii suuren pesun. Hyväksyttyjä yhdyntätapoja ovat vaginaalinen ja suuseksi. Islamilaisten maiden kouluissa ei anneta minkäänlaista sukupuolikasvatusta.
Muslimimies hallitsee naisensa kehoa, ja naisen tehtävä on synnyttää poikalapsia miehen sukuun. Morsiamelta vaaditaan perinteisesti neitsyyttä. Koraanin mukaan seksi kuuluu vain avioliittoon, ja esiaviollinen ja avioliiton ulkopuolinen seksi ovat rikoksia niin miehelle kuin naisellekin. Nuoren naisen seurustelu voi johtaa kunniaväkivaltaan tai kunniamurhaan.
Vain naisen väkisin penetroiminen katsotaan sukupuoliseksi väkivallaksi. Raiskauksella pitää olla neljä todistajaa, jotta mies voidaan tuomita; käytännössä naiset yleensä syyllistetään raiskatuksi tulemisesta, ja heidät joskus surmataan tai pakotetaan naimisiin raiskaajansa kanssa. Avioliitossa tapahtuvaa raiskausta ei ole kriminalisoitu islamilaisissa maissa.
Ehkäisy on useimmissa muslimimaissa sallittua, mutta ei esimerkiksi Pakistanissa.
Juutalaisuus

Juutalaisen suhtautuminen seksuaalisuuteen perustuu usein häntä ympäröivän yhteiskunnan tapoihin, ei kirjaimellisesti juutalaisuuden sääntöihin. Juutalaisuudessa seksi kuuluu avioliittoon ja on aviovelvollisuus. Miehen uskonnollinen velvollisuus on tyydyttää vaimonsa, ja säännöllinen seksi on naisen oikeus. Rabbit pitävät sapattia erityisen otollisena päivänä seksin harjoittamiselle. Esiaviollisia suhteita ei pidetä lainvastaisina.
Ortodoksijuutalaisuudessa homoseksuaalisuutta ei hyväksytä, mutta homojen rankaiseminen tai syrjintä on kielletty. Ortodoksijuutalaiset suhtautuvat ehkäisyyn joskus hyvin kielteisesti, mutta juutalaisuuden maltillisemmat suuntaukset suhtautuvat siihen myönteisesti.
Buddhalaisuus

Buddhalaisuus suhtautuu seksuaalisuuteen yleisesti ottaen melko kielteisesti ja suosii askeesia, ruumiin kieltämistä ja luostarielämää. Buddhalaiset tekstit puhuvat sukupuolivietistä väheksyvästi, koska seksuaalisuus nähdään tärkeimpänä syynä siihen, että ihmiset eivät löydä aikaa hengelliseen harjoitukseen. Poikkeuksena on tantrismi, joka pyrkii integroimaan seksuaalisuuden ja käyttämään seksuaalienergiaa keinona valaistuksen saavuttamiseksi.
Arthur Kukkula

| Arthur Kukkula> Henkilötiedot |
| --- | --- |
Syntynyt: 7. helmikuuta 1912 Kokemäki
Kuollut: 25. toukokuuta 2016 (104 vuotta) Sastamala
Ammatti:  saarnaaja
Arthur ”Artturi” Fredrik Kukkula (7. helmikuuta 1912 Kokemäki – 25. toukokuuta 2016 Sastamala) oli suomalainen helluntaisaarnaaja. Kukkulan mukaan hän tuli uskoon 30. kesäkuuta 1935. Hän piti yksin tai osavastuuta kantaen noin 20 000 hengellistä kokousta. Hän kertoi myös että hänen kauttaan on 17 000 ihmistä saanut Pyhän Hengen kasteen ja kielilläpuhumisen lahjan. Kukkula oli Suomen helluntaiherätyksen ikäpresidentti.
Kirjallisuutta

Virolainen, Antti: Torpan poika.  Saarijärvi:  Saarijärven Offset ky, 1989.  ISBN 952-90-0777-9
| n k Helluntaiherätys Suomessa |
| --- | --- |
 Historia 
Kirkot:  Finlands svenska pingstsamfund  Suomen Helluntaikirkko  Suomen Helluntaikansa 
Suurimmat seurakunnat:  Helsingin Saalem  Fila Church Helsinki  Jyväskylän helluntaiseurakunta  Kuopion helluntaiseurakunta  Lahden helluntaiseurakunta  Oulun helluntaiseurakunta  Pietarsaaren Elim  Seinäjoen helluntaiseurakunta  Tampereen helluntaiseurakunta  Turun helluntaiseurakunta  Vaasan helluntaiseurakunta  Vasa Sion  Luettelo seurakunnista 
Henkilöt:  Ball Barratt  Brofeldt  Castrén  Fellman  Ahonen  Andström  Antturi  Bengström  Bergstén  Haapala  Havupalo  Kallionpää  Klemetz  Korhonen  Korpi  Kunnas  Kukkula  Launonen  Lundin  Luoto  Manninen  Rosenberg  Sigfrids  Tuppurainen  Yli-Vainio  Ylppö  Yrjölä  Öhberg 
Järjestöt:  Elämä ja Valo  Evankelistakoti  Fida International  Finlands svenska pingstmission  Helluntaiseurakuntien musiikki  Helluntaiseurakuntien työntekijät HELP  Iso Kirja  Kristillinen alkoholisti- ja narkomaanityö  Samaria-lähetys 
Media:  Aikamedia  Avainmedia  Finmedia  Hyvä Sanoma  Livet  Ristin Voitto  Taborförlaget 
Kulttuuri ja tapahtumat:  Fifteen-leiri  Hengellinen laulukirja  Juhannuskonferenssi  Lapsikuoro Jippii  Royal Rangers  Syyspäivät  Youth Celebration 
Pohjoismaiden helluntaiyhteisö • Euroopan helluntaiyhteisö • Maailman helluntaiyhteisö • Assemblies of God • Helluntaiherätys Ruotsissa
Borys Ivtšenko

| Borys Ivtšenko> Henkilötiedot |
| --- | --- |
Syntynyt: 29. tammikuuta 1941 Zaporižžja, Ukrainan SNT
Kuollut: 28. kesäkuuta 1990 Kiova (49 vuotta)
Ammatti:  elokuvaohjaaja, elokuvanäyttelijä
Aiheesta muualla
IMDb 
Elonet
Borys Viktorovytš Ivtšenko (ukr. Борис Вікторович Івченко) 29. tammikuuta 1941 Zaporižžja - 28. kesäkuuta 1990 Kiova) oli ukrainalainen elokuva-ohjaaja ja näyttelijä. Hänen isänsä Viktor Ivtšenko oli tunnettu ukrainalaisen neuvostoelokuvan ohjaaja ja alan yliopisto-opettaja.
Borys Ivtšenko toimi apulaisohjaajana jo nuorukaisena isänsä ohjaamassa elokuvassa Nadzvytšaina podija (ukr. Надзвичайна подія, 1958). Ivtšenko näytteli urallaan kuudessa elokuvassa. Näyttelijäntyö osui aikuistumisvaiheeseen, sillä elokuvista viisi valmistui vuosina 1958-1961. Sittemmin Borys Ivtšenko opiskeli Kiovan teatteri-instituutissa, josta hän valmistui 1966. Hän oli apulaisohjaajana myös opiskeluaikanaan P. Todorovskyin ohjaamassa elokuvassa Virnist (ukr. Вірність, 1965).
Valmistuttuaan Ivtšenko työskenteli ohjaajana O. Dovženkon taide-elokuvastudioilla Kiovassa. Hän ohjasi neljätoista elokuvaa ja toimi apulaisohjaajana ainakin yhdessä muussa elokuvassa.
Hänen tunnetuimpiin ohjauksiinsa lukeutuu Ukrainan elokuvahistorian sadan parhaan elokuvan listan sijalle 12/100 arvostettu Kadonnut kirje (ukr. Пропала грамота, Propala hramota) (1972).
Suomalainen elokuvatietokanta Elonet tuntee ainoastaan neljä Borys Ivtšenkon (Boris Ivtshenkon) elokuvaa:
Velho (ukr. Олеся, Olesja, 1970/1971),
Kaksostähdistön alla (Pod sozvezdijem Bliznetsov; ven. Под созвездием Близнецов) (1978/1979),
(Zvjozdnaja komandirovka; ven. Звёздная командировка; tähtimatka) (1983)
(Vnezapnyi vybros; ven. Внезапный выброс; äkillinen vapautuminen) (1983/1984)
(Filmografia kesken.)
Huomautuksia

↑  Elonet käyttää ohjaajasta venäjänkielestä translitteroitua muotoa Boris Ivtshenko
↑  Elokuvan pohjana olleen Nikolai Gogolin samannimiset teoksen mukaan.
Käännös suomeksi